**JEGYZŐKÖNYV**

**Készült:** Telki Község Képviselő-testületének 2015. szeptember 28-án a Polgármesteri Hivatal tárgyalójában megtartott rendes nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Földvári - Nagy László Képviselő

Szigeti Antal Képviselő

Dr. Vida Rolland Képviselő

Fillinger Zsófia Képviselő

Halász Terézia Képviselő

dr. Lack Mónika Jegyző

Vetési Vincéné Pénzügyi csoport

Petrovszkiné Krizsán Adrienn Óvodaigazgató

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 7 fő képviselő van jelen, az ülést megnyitja. Javasolja, hogy a 8-as napirendi pontot vegyék előre 1. napirendi pontként, valamint a 10-es napirendi pontot zárt ülés keretében tárgyalják meg. Ezzel a módosítással tenném fel a napirendet szavazásra.

Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

Tájékoztató a két ülés között történt fontosabb eseményekről

**Előadó: Polgármester**

Tájékoztató a lejárt határidejű határozatok végrehajtásáról

**Előadó: Jegyző**

1**./** Ad-hoc Bizottság felállításáról

**Előterjesztő**: Polgármester

2./ Óvoda Alapító Okirat módosítása

**Előterjesztő**: Polgármester

3./Tájékoztató Telki Község Önkormányzatának és intézményeinek 2015. I. félévi költségvetési gazdálkodásáról.

**Előadó:** Polgármester

**4./** Telki Község Képviselő-testülete és intézményei 2015. költségvetéséről szóló 6/2014. (II. 26.) Ör. számú rendelet módosításáról

**Előadó**: Polgármester

5/.Tájékoztató az Orvosi Rendelő kialakításának lehetőségéről

**Előterjesztő**: Polgármester

6./ Pályázat kiírásáról Telki önkormányzati tulajdonú belterületi úthálózatának hó eltakarítási és téli síkosság mentesítési munkáinak elvégzésére.

**Előterjesztő**: Polgármester

7./Telki, Völgyrét területének ivóvíz ellátására vonatkozó tervezési szerződés megkötéséről

**Előterjesztő**: Polgármester

8./ Szociális célú tűzifa vásárlására szóló pályázat benyújtásáról

**Előterjesztő**: Polgármester

9./ Leszerelt és feleslegesség vált közvilágítási lámpatestek értékesítéséről

**Előterjesztő**: Polgármester

**Napirendek tárgyalása**

Tájékoztató a két ülés között történt fontosabb eseményekről

**Előadó: Polgármester**

**Deltai Károly Polgármester**: Minden benne van az előterjesztésben, ha van kérdése valakinek szívesen válaszolok.

A képviselő-testület határozat-hozatal nélkül 7 igen szavazattal egyhangúlag elfogadta a tájékoztatót.

Tájékoztató a lejárt határidejű határozatok végrehajtásáról

**Előadó: Jegyző**

**dr. Lack Mónika Jegyző**: Az előterjesztésben minden benne van, ha kérdése van valakinek szívesen válaszolok.

A képviselő-testület határozat-hozatal nélkül 7 igen szavazattal egyhangúlag elfogadta a tájékoztatót.

1**./** Ad-hoc Bizottság felállításáról

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester**: Egy olyan Ad-hoc bizottságot szeretnék felállítani, ami az iskolai számítógépes infrastruktúra és informatikai rendszer fejlesztéséért felel. Ezen bizottság feladatául annyit gondolnék, hogy tekintse át, vizsgálja meg a jelenlegi helyzetet, tegyen javaslatot a középtávú fejlesztési lehetőségeinkre különös tekintettel az iskolai informatika oktatásra. Ezen fejlesztésekhez külső forrása lehet a Klebelsberg Intézményfenntartó Központ, az Önkormányzat, az Iskola-Óvoda Telkiben: Út Európába Alapítvány vagy más helyi alapítványok, cégek vállalatok illetve magánszemélyek felajánlók.

Javaslatot tennék a bizottság tagjaira:

***A Bizottság Elnökéül*** – dr. Vida Rollandot javaslom, tekintve hogy képviselőtársaim közül Ő a legképzettebb e tekintetben.

***Bizottság tagjainak pedig*** :Rendszergazdánkat Tóth Lórándot és Földvári – Nagy Lászlót javasolnám, amennyiben elfogadják a jelölést.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**96/2015. (IX.28.) Öh. számú**

**határozata**

**Ad-hoc Bizottság felállításáról**

Telki község Képviselő-testülete úgy határoz, hogy Ad-hoc Bizottságot hoz létre a Pipacsvirág Magyar- Angol Két Tanítási Nyelvű Általános Iskola informatikai felszereléseinek fejlesztési, bővítési igényeinek megvizsgálása érdekében.

Az ad-hoc bizottság tagjai tiszteletdíjban, juttatásban nem részesülnek.

Felelős: Polgármester

Határidő: 2015. október 31.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**97/2015. (IX.28.) Öh. számú**

**határozata**

**Ad-hoc Bizottság összetételéről**

Telki község Képviselő-testülete úgy határoz, hogy a Pipacsvirág Magyar- Angol Két Tanítási Nyelvű Általános Iskola informatikai fejlesztés előkészítésére létrehozott bizottság tagjai:

Elnök: - dr. Vida Rolland képviselő

Tagok:- Földvári-Nagy László képviselő

- Tóth Lóránd informatikus

Felelős: Polgármester

Határidő: 2015. október 31.

( A tagok elfogadták a jelölést, Tóth Lóránd külső tag letette bizottsági esküjét. )

2./ Óvoda Alapító Okirat módosítása

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester:** Jegyzőasszonynak lenne rögtön egy észrevétele, javaslata az alapító okirat kapcsán, ezt követően nekem is lenne kérdésem igazgatóasszonyhoz.

**dr. Lack Mónika Jegyző:** Pontosításra szorulna az alapító okirat 6.2.3-as pontja, az új módosított szöveg így hangzana. (dr. Lack Mónika felolvassa a módosított pontot a testület számára)

**Deltai Károly Polgármester:** Nekem lenne még egy észrevételem. Egyszer már belefutottunk az eseménnyel kapcsolatos problémahalmazba Én mindenképpen újratárgyalásra javaslom. Felmerültek bennem kérdések az Alapító Okirat módosítását illetően, főként az egyéb pszichés fejlődészavarral küzdők kategóriájában. A megyei hálózat, amely ezeknek a gyerekeknek az ápolására, támogatására volt hivatott megszűnt, nincs olyan háló, amely megfogná ezeket a gyerekeket. Előszeretettel tolják be a közepesen sérült kategóriába, azokat akik nem biztos, hogy abba a kategóriába valók, hiszen ez az egyetlen lehetőség, ahol el lehet helyezni a problémával küzdő gyerekeket. A környező óvodákban is van lehetőség az enyhén sérült gyermekek elhelyezésére vagy arra számítsunk, hogy onnan is ide jönnek majd ezek a gyerekek? Rendelkezünk megfelelő képesítésű kollégákkal a sérült gyermekek fogadására? Fel van készülve az ilyen fokú esetek kezelésére az óvoda csapata? Tehát ilyen kérdések merültek fel bennem, hogy ténylegesen képek vagyunk e kezelni a helyzetet még akkor is ha esetleg egy-egy nehezebb esetek is hozzánk kerülnek? Kiválthat e ez esetleg egy mágnes hatást.

**Petrovszkiné Krizsán Adrienn:** Igen, megvizsgáltuk ezeket a kategóriákat, a legenyhébb kategóriák. Tehát, az enyhén látássérült, nagyot halló gyerekek és a pszichés fejlődési zavarra küzdő gyerekek tartoznak ebbe a kategóriába. Nincsenek benne, autisták, értelmi fogyatékosok és egyéb olyan pszichés problémákkal küzdők. Telkiben van nagyothalló gyermek, aki most 3 éves, bölcsődés korú illetve mozgáskorlátozott gyermek, aki nem tolókocsis, mozgásterápiára járt eddig is és most a tanfelügyelet fogja számára biztosítani a továbbiakban a mozgásterapeutáját. Egyéb pszichés fejlődési zavarral küzdő gyermek is van, Ő most 3 éve jár az óvodánkba, a legenyhébb figyelemzavarral rendelkezik ez a kisgyermek.

**Deltai Károly Polgármester:** Úgy gondolom, az új óvoda teljesen megfelel akár mozgáskorlátozott gyermekek számára is, ezzel tehát nem lesz baj. Ami a másik 3 kategóriát illeti, ezekhez nem tudok hozzászólni.

**Halász Terézia**: Én végigcsináltam már egy olyan ciklust ahol problémát okozott, a SNI-s gyermekek fogadása. Azt szeretném megkérdezni, hogy mennyire készültetek fel? Mert ugye akkor érkezett két olyan gyermek akiket be lehetett volna integrálni, de rosszul történt a bevezetés. Az óvoda részéről a fogadás, a szülők felkészítése, tehát én maximálisan támogatom az SNI-s gyermekeket és akár az enyhébb értelmi fogyatékos gyerekeknek a beilleszkedését is, de rossz tapasztalatom volt ezzel kapcsolatosan. Én itt nem is az óvoda személyzetének felkészültségét teszem kérdőjelessé, hanem a szülők hozzáállását.

**Petrovszkiné Krizsán Adrienn:** Igen, tehát ebben a kategóriában nincsen sem enyhe értelmi fogyatékos, sem közepes, sem pedig súlyos. Én akkor jöttem a Telki Óvodába, amikor ez az eset megtörtént, valóban nem voltak felkészülve erre a dolgozók. Pont ezért hangsúlyozom, hogy az általam említett kategóriák valóban a legenyhébbek.

**Földvári – Nagy László**: A helyi telki gyerekeket próbáljuk meg, amennyire csak tudjuk ellátni, viszont ez más felelősséggel jár. A másik pedig, hogy ezek a gyerekek csak akkor járnak jó ezzel a segítséggel, ha valóban szakszerű ellátást kapnak. Tehát ha felvállalunk olyan sérült gyermekeket, akiket nem tudunk szakszerűen ellátni, akkor a gyermek is sérül és az integráció is pont fordítva sül el. Ehhez kapcsolódna az egyik nagy kérdésem, hogy fel vagyunk e készülve erre? Ami pedig még az én problémám, hogy az rendben van, hogy beleírjuk most a legenyhébb fokozatot, de ugye az a tapasztalatunk, hogy ezt valahol egy bizottság minősíti és nem biztos, hogy azon fogalmak szerint, ahogy mi ezt szeretnénk. Tehát félő, hogy a kicsit közepes kategóriájú gyermekeket is inkább besorolhatják enyheként, csak azért, hogy beleférjen az intézmény által szabott keretbe.

**Petrovszkiné Krizsán Adrienn:** Nem lehet beletolni, olyan szigorú szabályok vannak már ezekre a besorolásokra, hogy ez nem lehetséges. Annyira részletes már a BNO – nak a meghatározási rendszere, hogy a minimális fokozatok közt meghúzzák a vonalat. Amit fontos itt még megemlítenem, hogy mielőtt a szakértői véleményt kiállítják, felhívnak, hogy tudjuk e fogadni a gyermeket és itt pedig nyilvánvaló, hogy a telki gyerekekről van szó, az elmúlt 15 évben 2-3 ilyen kisgyermek volt, ezért nem hiszem, hogy ebből olyan borzasztó dolog lenne.

**Halász Terézia**: Ha ezt, Ti előkészítitek, bevezetitek akkor, maximálisan tudom támogatni, de ennek tényleg nagyon alaposnak kell lennie.

**Vetési Vincéné:** Én mint pénzügyes kollega, érdeklődnék, hogy költségek vonatkozásában ez mit takar? Szükség lesz e plusz kiadásokra?

**Petrovszkiné Krizsán Adrienn:** Sem a szülők, sem pedig az önkormányzat részéről nincs ennek pénzügyi vonzata. Ezzel kapcsolatosan teljes mértékbe a tankerület irányítja, mert 2015.szeptember. 1- től megváltozott teljesen minden.

**Deltai Károly Polgármester:** Egyszer már ezt végigkísértük, és rossz vége lett. Itt egy lehetőségről van ami megnyílik és aztán kötelezettségeket ró ránk.

**Petrovszkiné Krizsán Adrienn:** Igen, de az akkori alapító okiratban benne volt az összes SNI kategória itt pedig mi csak a legenyhébbeket tettük bele.

**Deltai Károly Polgármester:** Szóval azt mondja, hogy az esetleges problémákat tudja kezelni, Ön is és a rendszer is.

**Petrovszkiné Krizsán Adrienn:** Így van, és a szülők is**.** Tehát az, hogy valakinek 8 dioptriája van, nagyothall, vagy enyhén figyelemzavaros úgy gondolom nem közösségromboló.

**Deltai Károly Polgármester:** Kérdezném képviselőtársaim, hogy van e módosító indítvány, vagy ezt tegyem fel szavazásra?

**Fillinger Zsófia**: Nem lehet olyan szociális biztonsági feltételeket támasztani, hogy ne egy felsőbb bizottság integrálja a gyerekeket?

**dr. Lack Mónika Jegyző**: Sajnos nincs erre jogosultságunk.

**dr. Vida Rolland**: Mit veszítünk akkor, hogyha kivesszük most ezt a sort belőle?

**Petrovszkiné Krizsán Adrienn:** Hivatalosan akkor nem kérhetjük meg ennek a kisfiúnak a tankerülettől a mozgásterapeutát, hanem továbbra is az édesanyjának kell majd finanszíroznia a kezelését.

**Deltai Károly Polgármester:** Így már érthetőbb.

**Halász Terézia:** Én szívesen segítek bármiben, akár az előkészületekben isvagy akár ismeretségi körömet is felhasználva, tudok olyan gyógypedagógust aki a bevezetés időszakában tud segíteni.

**Deltai Károly Polgármester:** Mi a folyamata a fogadásnak?

**Petrovszkiné Krizsán Adrienn:** Amikor zajlik az óvodai felvétel, vagy jönnek új beiratkozók, akkor én mindig rá szoktam kérdezni mindenkire, mert nem mindig hozzák a gyermeket el magukkal, ha pedig elhozzák, akkor pedig azért látom.

**Deltai Károly Polgármester:** Azért kérdeztem ezt, hogy van e arra lehetőség, hogyha lát egy olyan esetet ami Ön szerint kritikus vagy problémás lehet, akkor még mielőtt döntés születik, tud e minket esetleg értesíteni?

**Petrovszkiné Krizsán Adrienn:** Igen, minden további nélkül. Amíg én nem néztem meg egy-egy gyermek anyagát és nem konzultáltam a szakértőkkel addig nem történik meg a felvétele.

**dr. Lack Mónika Jegyző:** A férőhelyekkel kapcsolatosan lenne egy javaslatom, hogy csökkentsük le a létszámot. Jelenleg 218 fő a maximum felvehető létszám, azt javasolnám, hogy ezt csökkentsük le 200 főre. A jelenlegi tényleges óvodai létszám 176 fő.

**Petrovszkiné Krizsán Adrienn:** Én ezt Önökre bízom**.**

**Deltai Károly Polgármester:** Akkor ezzel a két módosítással szavazásra bocsátom az alapító okirat módosítását, aki elfogadja kérem szavazzon.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**98/2015 ( IX. 28.) Öh. számú**

**Határozata**

**Telki Óvoda Alapító Okirat módosításáról**

Telki község Képviselő-testülete a Telki Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal

**1.sz, mellékelt**

Okirat száma: / 2015.

**Módosító Okirat**

A Telki Óvoda a Telki község Önkormányzata által 2014. április 29-én kiadott 1/2014 számú alapító okiratát az államháztartásról szóló 2011.évi CXCV. törvény 8/A. §-a és a nemzeti köznevelésről szóló 2011.évi CXC. törvény 21. §. ( 2) bekezdése alapján – a / 2015(IX.28.) Öh. számú határozatra figyelemmel – a következők szerint módosítom:

**1. Az alapító okirat preambulumának helyébe a következő rendelkezés lép:**

,, Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Telki Óvoda alapító okiratát a következők szerint adom ki: „

**2.Az alapító okirat 4. pontja helyébe- mely a módosított okiratban 4.1 pont alatt szerepel a következő rendelkezés lép:**

4.1. A költségvetési szerv közfeladata:

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti óvodai ellátás, továbbá az óvoda gondoskodik a többi gyermekkel együtt, azonos óvodai csoportban nevelhető különleges bánásmódot igénylő sajátos nevelési igényű gyermek óvodai neveléséről, aki a szakértői bizottság szakértői véleménye alapján:

- beszédfogyatékos

- gyengén látó ( érzékszervi fogyatékos )

- nagyothalló ( érzékszervi fogyatékos )

- mozgáskorlátozott ( mozgásszervi fogyatékos ) valamint

- egyéb pszichés fejlődési zavarral küzd.

**3. Az alapító okirat 5. pontja helyébe - mely a módosított okiratban 4.3 pont alatt szerepel a következő rendelkezés lép:**

4.3. A költségvetési szerv alaptevékenysége: óvodai ellátás

**4. Az alapító okirat 7. pontja helyébe - mely a módosított okiratban 4.4 pont alatt szerepel a következő rendelkezés lép:**

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
|  | 091110 | Óvodai nevelés, ellátás szakmai feladatai |
|  | 091120 | Sajátos nevelési igényű gyermekek óvodai nevelésének, ellátásának szakmai feladatai |
|  | 091140 | Óvodai nevelés, ellátás működtetési feladatai |
|  | 096015 | Gyermekétkeztetés köznevelési intézményben |
|  | 096025 | Munkahelyi étkeztetés köznevelési intézményben |

**5. Az alapító okirat 9. pontja helyébe – mely a módosított okiratban 2.2., 2.2.2., és a 2.2.2., pont alatt szerepel a következő rendelkezés lép:**

* 1. A költségvetési szerv alapítására, átalakítására, megszüntetésére jogosult szerv

2.2.1. megnevezése: Telki Község képviselő-testülete

2.2.2. székhelye: 2089 Telki, Petőfi u.1.

**6. Az alapító okirat 10. pontja helyébe- mely a módosított okiratban 5.1., és az 5.1.1 pont alatt szerepel a következő rendelkezés lép:**

5.1.A költségvetési szerv vezetőjének megbízási rendje:

5.1.1.Az intézmény vezetője az óvodavezető, akit Telki község Önkormányzata Képviselő-testülete határozott időre bíz meg a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtása tárgyában kiadott 326/2013. (VIII. 30.) Korm. rendelet alapján.

**7. Az alapító okirat 11. pontja helyébe- mely a módosított okiratban 5.2 pont alatt szerepel a következő rendelkezés lép:**

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti | A közalkalmazottak jogállásáról szóló 1992.évi XXXIII.tv. |

**8. Az alapító okirat 13. pontja helyébe- mely a módosított okiratban 6.4., 6.4.1., és 6.4.2 pont alatt szerepel a következő rendelkezés lép:**

6.4. A feladatellátási helyenként felvehető maximális gyermek-, tanulólétszám a köznevelési intézmény

6.4.1. székhelyén: 146 fő

6.4.2. tagintézményében: 54 fő

**9.Az alapító okirat 16. pontja helyébe- mely a módosított okiratban 6.5 pont alatt szerepel a következő rendelkezés lép:**

6.5. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | Ingatlan  címe | ingatlan  helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | Az ingatlan funkciója, célja |
| 1 | Telki, Harangvirág u.3. | 731/8 | 4158 | ingyenes használatba adott Önkormányzati tulajdon | óvoda |
| 2 | Telki, Tengelice u.3. | 1348/1 | 4044 | ingyenes használatba adott Önkormányzati tulajdon | óvoda |

**10. Az alapító okiratból a 14., 15., és 17., pontok elhagyásra kerülnek.**

**11.Az alapító okirat a következő 2.1 ponttal egészül ki.**

Jelen alapító okiratot 2015. október 1-től kell alkalmazni, ezzel egyidejűleg a költségvetési szerv 2014. április 29. napján kelt, 1/2014.(IV.29) okiratszámú alapító okiratot visszavonom.

Telki, 2015. szeptember 28.

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

**2.sz. melléklet**

Okirat száma: ………………- /2015.

**Alapító okirat módosításokkal**

**egységes szerkezetbe foglalva**

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Telki Óvoda alapító okiratát a következők szerint adom ki:

1. A költségvetési szerv
   * 1. megnevezése: Telki Óvoda
   1. A költségvetési szerv

1.2.1. székhely: 2089 Telki, Harangvirág u.3.

1.2.2. telephelye: 2089 Telki, Tengelice u.3.

1. **A költségvetési szerv**

**alapításával és megszűnésével összefüggő rendelkezések**

* 1. A költségvetési szerv alapításának dátuma: 1999.március 8.
  2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Telki Község képviselő-testülete

2.2.2. székhelye: 2089 Telki, Petőfi u.1.

1. **A költségvetési szerv irányítása, felügyelete**

3.1. A költségvetési szerv irányító szervének/felügyeleti szervének

3.1.1. megnevezése: Telki község Önkormányzat képviselő-testülete

3.1.2. székhelye: 2089 Telki, Petőfi u.1.

1. **A költségvetési szerv tevékenysége**

4.1. A költségvetési szerv közfeladata:

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti óvodai ellátás, továbbá az óvoda gondoskodik a többi gyermekkel együtt, azonos óvodai csoportban nevelhető különleges bánásmódot igénylő sajátos nevelési igényű gyermek óvodai neveléséről, aki a szakértői bizottság szakértői véleménye alapján:

- beszédfogyatékos

- gyengén látó ( érzékszervi fogyatékos )

- nagyothalló ( érzékszervi fogyatékos )

- mozgáskorlátozott ( mozgásszervi fogyatékos ) valamint

- egyéb pszichés fejlődési zavarral küzd.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

4.3. A költségvetési szerv alaptevékenysége: óvodai ellátás

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
|  | 091110 | Óvodai nevelés, ellátás szakmai feladatai |
|  | 091120 | Sajátos nevelési igényű gyermekek óvodai nevelésének, ellátásának szakmai feladatai |
|  | 091140 | Óvodai nevelés, ellátás működtetési feladatai |
|  | 096015 | Gyermekétkeztetés köznevelési intézményben |
|  | 096025 | Munkahelyi étkeztetés köznevelési intézményben |

4.5. A költségvetési szerv illetékessége, működési területe: Telki község közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje:

5.1.2 Az intézmény vezetője az óvodavezető, akit Telki község Önkormányzata Képviselő-testülete határozott időre bíz meg a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtása tárgyában kiadott 326/2013. (VIII. 30.) Korm. rendelet alapján.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti | A közalkalmazottak jogállásáról szóló 1992.évi XXXIII.tv. |

1. **A köznevelési intézményre vonatkozó rendelkezések**

6.1. A köznevelési intézmény fenntartójának

6.1.1. megnevezése: Telki község képviselő-testülete

6.1.2. székhelye: 2089 Telki, Petőfi u.1.

6.2. A köznevelési intézmény

6.2.1. típusa: Óvoda

6.2.2. alapfeladatának jogszabály szerinti megnevezése: Óvodai nevelés 2011.évi XCX. törvény a nemzeti köznevelésről 4.§. (1) pontja

6.2.3. gazdálkodásával összefüggő jogosítványok:

Az intézmény előirányzatai felett teljes jogkörrel rendelkezik, amelyek felett kötelezettségvállalási, teljesítésigazolási joggal és felelősséggel bír. A szakmai alapfeladata ellátásához szükséges szakmai szervezeti egységekkel rendelkezik, ezenkívül egyes adminisztratív, szellemi támogató feladatokat is – e célt szolgáló külön szervezeti egység nélkül – elláthat. A rendelkezésre álló vagyontárgyakat az intézmény feladatainak ellátásához szabadon használhatja a vonatkozó központi, és a tulajdonosi jogszabályoknak megfelelően.

6.3. A köznevelési intézmény tagintézménye(i):

2089 Telki, Tengelice u. 3.

6.4. A feladatellátási helyenként felvehető maximális gyermek-, tanulólétszám a köznevelési intézmény

6.4.1. székhelyén: 146 fő

6.4.2. tagintézményében: 54 fő

6.5. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | Ingatlan  címe | ingatlan  helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | Az ingatlan funkciója, célja |
| 1 | Telki,Harangvirág u.3. | 731/8 | 4158 | ingyenes használatba adott Önkormányzati tulajdon | óvoda |
| 2 | Telki, Tengelice u.3. | 1348/1 | 4044 | ingyenes használatba adott Önkormányzati tulajdon | óvoda |

**7. Záró rendelkezés**

Jelen alapító okiratot 2015. október 1-től kell alkalmazni, ezzel egyidejűleg a költségvetési szerv 2014. április 29. napján kelt, 1/2014.(IV.29) okiratszámú alapító okiratot visszavonom.

Telki, 2015. szeptember 28.

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

**3./Tájékoztató Telki Község Önkormányzatának és intézményeinek 2015. I. félévi költségvetési gazdálkodásáról**

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester:** A Pénzügyi bizottság tárgyalta és elfogadásra javasolta a napirendet, kérdezném, hogy van e valakinek hozzá kérdése, javaslata? Ha nincs kérem, hogy szavazzunk.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**99/2015 ( IX. 28.) Öh. számú**

**Határozata**

**Tájékoztató Telki Község Önkormányzatának és intézményeinek 2015. I. félévi költségvetési gazdálkodásáról**

Telki Község Képviselő-testülete Telki Önkormányzat és intézményeinek 2015 I. félévi költségvetési gazdálkodása tárgyában készült tájékoztatóban foglaltakat megismerte, tudomásul vette.

Felelős: polgármester

Határidő: azonnal

**4./ Telki Község Képviselő-testülete és intézményei 2015. költségvetéséről szóló 6/2014. (II. 26.) Ör. számú rendelet módosításáról**

**Előadó**: Polgármester

*Az előterjesztés a jegyzőkönyv melléklete.*

**Deltai Károly Polgármester:** A Pénzügyi Bizottság tárgyalta és elfogadásra javasolta a napirendet, kérdezném, hogy van e valakinek hozzá kérdése, javaslata? Ha nincs kérem, hogy szavazzunk.

**Fillinger Zsófia:** Voltak pályázatok, amelyek nem nyertek, az önrész mégis benne maradt a táblázatban. Mi az oka ennek?

**Deltai Károly Polgármester:** Nem lettek elutasítva, csak tartaléklistára lettek téve ezek a pályázatok.

**Fillinger Zsófia:** Én nem nagyon tudom megkülönböztetni ezeket hogy iskolabeázás, óvodabeázás. Ezek a beruházások be vannak tervezve valahová?

**Deltai Károly Polgármester:** Ezek garanciális dolgok.

**Fillinger Zsófia:** A régebbiek is? A tornaterem teteje is?

**Deltai Károly Polgármester:** Vélhetően igen, most már megtalálták a hibát. Meg kell néznünk, 10 éves garancia van rá.

**Telki Község Képviselő-testülete ( 7 igen szavazattal - 7 fő képviselő volt jelen a szavazáskor) megalkotta a 12/2015.( IX.28.) Ör. számú rendeletét.**

*A rendelet a jegyzőkönyv melléklete.*

**5/.Tájékoztató az Orvosi Rendelő kialakításának lehetőségéről**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester:** Mindkét bizottság tárgyalta, javaslatokat tett, ezek rá lettek vezetve. Az összes opciót megvizsgáljuk, minden kérdést megválaszolunk és utána tudunk dönteni. Kérdezném, hogy van e kérdése, javaslata valakinek?

**Móczár Gábor elhagyja a tárgyaló termet, a testület létszáma 6 főre csökken.**

**Fillinger Zsófia:** Ha a bizottságok javasoltak opciókat, érdemes-e azon kívül a többiben még gondolkodni?

**Deltai Károly Polgármester:** Igazából az lehet, hogy a szakmailag indokolt lehetőségeket kell átnéznünk.

**Halász Terézia**: Nem zárkózunk el a többi lehetőségtől sem, csak ha nincs sok különbség a köztük, akkor szakmailag indokolt lenne a zöldmezős beruházás.

**Deltai Károly Polgármester:** Viszont lehet, hogy a szakmailag indokolt meghaladja a lehetőségeinket.

**Fillinger Zsófia:** Fel van itt sorolva 4 lehetőség.

**Deltai Károly Polgármester:** A legtöbb még nem is tud róla, hogy kinéztük.

**Szigeti Antal:** Mennyibe kerül egy újabb terv?

**Deltai Károly Polgármester:** Megvizsgáljuk az opciókat, csak azokra kérünk be ajánlatot ami megfelelő lehet, 200.000 Ft. körüli ez a terv.

A Képviselő testület 6 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**100/2015 ( IX.28.) Öh. számú**

**Határozata**

**A Telki Orvosi Rendelő elhelyezésének lehetőségéről**

Telki község Képviselő-testülete úgy határoz, hogy felhatalmazza a polgármestert, hogy folytasson egyeztetéseket az orvosi rendelő helyiségeinek elhelyezésére vonatkozóan

- a Telki 647/39 hrsz-ú ingatlanon található Üzletház tulajdonosával, a volt élelmiszerüzlet helyiségének orvosi rendelő céljára történő megvásárlásáról

- a Telki 1307 hrsz-ú ingatlanon található Üzletház tulajdonosával, a jelenlegi orvosi rendelő illetve a mellette található üresen álló helyisége megvásárlásáról

- a Telki, 1259 hrsz-ú ingatlanon található a Buda Regionális Takarékszövetkezet tulajdonában álló helyiség megvásárlásáról.

Felhatalmazza a polgármestert, hogy készítessen egy tanulmánytervet a Telki 1304, 1301 hrsz-ú ingatlanokon megvalósítható zöldmezős beruházásként megépítendő új orvosi rendelő megvalósítására.

**Felelős:** Polgármester

**Határidő:** 2015. november 15.

**6./ Pályázat kiírásáról Telki önkormányzati tulajdonú belterületi úthálózatának hó eltakarítási és téli síkosság mentesítési munkáinak elvégzésére.**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester:** Tárgyalta a Pénzügyi Bizottság és támogatta a pályázat kiírását. A létrejövő szerződést úgy szeretnénk megkötni, hogy ez folyamatosan, automatikusan hosszabbítható legyen. Van e kérdés, javaslat? Ha nincs, akkor, aki egyetért vele kérem szavazzon.

**Telki község**

**Képviselő-testülete**

**101/2015. (IX.28.) Öh. számú**

**határozata**

**Telki önkormányzati tulajdonú belterületi úthálózatának**

hó eltakarítási és téli síkosság mentesítési munkáinak elvégzésére pályázat kiírásáról.

**(2015. 12. 01 - 2017. 03. 01.)**

Telki község Képviselő-testülete pályázatot ír ki a tulajdonában lévő úthálózat (2015. 12. 01 - 2017. 03. 01. közötti időszak, mely további 1-1 évvel meghosszabbítható)hó eltakarítási és téli síkosság mentesítési munkáinak elvégzésére.

Az ajánlati felhívást a határozat melléklete tartalmazza.

Felelős: Polgármester

Határidő: Pályázatok benyújtása 2015. október 12.

Pályázatok értékelése, döntés 2015. október 27.

melléklet

Ajánlattételi felhívás

Telki község Képviselő-testülete pályázatot hirdet az önkormányzat tulajdonában lévő úthálózat - 2015. december 1-től 2017. március 1-ig terjedő időszak, azzal a kitéttel, hogy a határozott idő további 1-1 évvel meghosszabbítható - hó eltakarítási és téli síkosság mentesítési munkáinak elvégzésére.

A hó eltakarítás és téli síkosság mentesítés munkáit a település teljes területén a Megbízó által meghatározott fontossági sorrend szerint kell végezni. A hó eltakarítás és téli síkosság mentesítési munkákat a beavatkozás sürgőssége és módja alapján kell elvégezni. A hó eltakarítás és téli síkosság mentesítés munkanemeket a mellékelt táblázat tartalmazza.

A feladat ellátásának kötelezettsége 2015. év december 1-től 2017. év március 1-ig áll fenn, amely további egy-egy évvel meghosszabbítható. Amennyiben indokolt a nyertes pályázó az ezt megelőző, illetve ezt követő időszakban is köteles a feladatot ellátni a vállalt ajánlati áron.

A hó eltakarításra, síkosság mentesítésre fordított idő alatt a vállalkozót készenléti díj nem illeti meg.

Az ajánlatot a mellékelt táblázat kitöltésével az egységárak beírásával kérjük elkészíteni.

A Pályázathoz csatolni kell a hó eltakarítás, téli síkosság mentesítés elvégzésre használt géppark és telephely bemutatását és rendelkezésre állásának igazolását, valamint a környezetgazdálkodás érdekében tett intézkedések leírását. Csatolni kell ezenkívül a mellékelt szerződés tervezet elfogadásáról szóló dokumentumot.

A pályázatokat zárt borítékban „Hó eltakarítás, téli síkosság mentesítés – Pályázat” felirattal kérjük benyújtani.

**Beadási határidő: 2015. október 12. 10 óra**

**Beadás helye: Telki Polgármesteri Hivatal**

**Településfejlesztési és Üzemeltetési Csoport**

**Telki,**

Petőfi u.1. II.épület

2089.

**Értékelés, eredményhirdetés:**

A pályázatokról, a szolgáltató kiválasztásáról Telki község Képviselő-testülete dönt legkésőbb **2015. október 28-ig.** A döntésről a pályázók írásos értesítést kapnak.

A pályázattal kapcsolatban információ kérhető Hoós Pétertől a Polgármesteri Hivatal Településfejlesztési és Üzemeltetési Csoportjának vezetőjétől.

A hó eltakarítás és téli síkosság mentesítési munkákhoz használt gépek és eszközök, valamint szóróanyagok tárolása Telki közterületein, ill. a munkavégzési területeken nem engedélyezett.

A hó eltakarítás és téli síkosság mentesítési munkálatokat a vonatkozó hatályos jogszabályok betartásával kell végezni.

**Szerződési feltételek:**

A szerződés 2015-2017. évekre szól, mely további egy-egy évvel meghosszabbítható.

A megrendelő az éves hó eltakarítás és téli síkosság mentesítési díjat 2 részletben fizeti meg a vállalkozónak. Az első részszámla december 15-én, az éves végszámla pedig legkésőbb március 15-én állítható ki az addig elvégzett munkákról elkészített tételes kimutatás alapján.

A vállalkozó az elvégzett munkákról napi rendszerességgel munkanaplót készít, melyet a Településfejlesztési és Üzemeltetési Csoport vezetője ellenőriz.

|  |  |  |  |
| --- | --- | --- | --- |
|  | **Költségvetési tétel megnevezése** | **Mennyiségi egység** | **Egységár Nettó (Ft)** |
| **1.** | Készenléti díj |  |  |
| **2.** | Hó eltakarítás (hóekézés) és téli síkosság mentesítés munkavégzés óradíja | óra |  |
| **3.** | Síkosság mentesítéshez használt szóróanyag tárolási díja  (Minimum 50 tonna síkosság mentesítésre szolgáló anyag tárolására alkalmas fedett tároló) | t |  |
| **4.** | Jégoldó granulátum | 25kg/zsák |  |

**7./Telki, Völgyrét területének ivóvíz ellátására vonatkozó tervezési szerződés megkötéséről**

**Előterjesztő**: Polgármester

*Az előterjesztés a jegyzőkönyv melléklete.*

**Móczár Gábor időközben visszajön a tárgyaló termet a testület létszáma újra 7 főre kiegészül.**

**Deltai Károly Polgármester:** Szintén tárgyalta a Pénzügyi Bizottság, elfogadásra javasolta a City Terv beruházó 1 460 000 Ft-os ajánlatát.

**Fillinger Zsófia:** Valószínűleg lemaradtam, de miért ilyen sürgős a Völgyrét vízellátása?

**Deltai Károly Polgármester:** A csatornázás miatt.

**Fillinger Zsófia:** Látjuk már az ehhez kapcsolódó pályázatot?

**Deltai Károly Polgármester:** Nem, csak tudjuk a feltételeket.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**102/2015 ( IX. 28.) Öh. számú**

**Határozata**

**Telki, Völgyrét területének**

**ívóvíz ellátására vonatkozó tervezési szerződés megkötéséről**

A képviselő-testület úgy határozott, hogy a Völgyrét területének ivóvíz ellátására City Terv Mérnökiroda Kft. - vel köt tervezési szerződést.

Felhatalmazza a polgármester a tervezési szerződés aláírására.

**Felelős:** Polgármester

**Határidő:** 2015.10.01.

**8./ Szociális célú tűzifa vásárlására szóló pályázat benyújtásáról**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester:** A bizottsági ülésen elmondtam, hogy van egy bizonytalan tétel a szállítási költség. Ha nincs kérdés, javaslat, akkor aki elfogadja kérem szavazzon.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**103/2015 ( IX.28 .) Öh. számú**

**Határozata**

**Szociális célú tűzifa vásárlására**

**szóló pályázat benyújtásáról**

1. Telki Község Önkormányzat Képviselő-testülete úgy határoz, hogy 26 erdei m3 mennyiségű tűzifa megvásárlásához támogatási igényt nyújt be a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX.25.) BM rendelet alapján.

2. A Képviselő-testület kötelezettséget vállal arra, hogy az 1. pontban megjelölt 26 erdei m3 mennyiségű tűzifa vásárlásához a 33.020 Ft összegű saját forrást az Önkormányzat 2015. évi költségvetésének szociális kerete terhére biztosítja.

Határidő: 2015. szeptember 30.

Felelős: polgármester

**9./ Leszerelt és feleslegesség vált közvilágítási lámpatestek értékesítéséről**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly Polgármester:** A pénzügyi bizottság tárgyalta és támogatta**.** Ha nincs kérdés vagy javaslat kérem hogy szavazzunk az előterjesztésről.

A Képviselő testület 7 igen szavazattal - egyhangúlag az alábbi határozatot hozta.

**Telki község**

**Képviselő-testülete**

**104/2015. (IX. 28.) Öh. számú**

**határozata**

**Leszerelt és feleslegesség vált közvilágítási lámpatestek értékesítéséről**

Telki község Képviselő-testülete úgy határoz, hogy 5.000.- Ft+Áfa/ db áron értesíteti a tulajdonát képező Zafir 70 kW-os közvilágítás lámpatesteket.

Felhatalmazza a polgármestert az adásvételi szerződés aláírására.

Felelős: Polgármester

Határidő: folyamatos

**Zárt ülésen hozott határozatok:**

**Telki község**

**Képviselő-testülete**

**105/2015.(IX. 28.) Öh. számú**

**Határozata**

**Javaslattétel a Pest Megye Önkormányzata által alapított kitüntetésekre, díjakra  
„Pest Megyéért Emlékérem”**

Telki község képviselő-testülete a Pest Megye Közgyűlésének az egyes kitüntető díjak alapításáról és adományozásuk rendjéről szóló 6/2015.(V.11.) önkormányzati rendelet értelmében **Pest Megyéért Emlékérem** díjra **id.** **Bakos Károlyt** terjeszti fel.

**Határidő:** 2015.október 1.

**Felelős:** Polgármester

**Telki község**

**Képviselő-testülete**

**106/2015.(IX. 28.) Öh. számú**

**Határozata**

**Javaslattétel a Pest Megye Önkormányzata által alapított kitüntetésekre, díjakra  
„Év Polgárőre”**

Telki község képviselő-testülete a Pest Megye Közgyűlésének az egyes kitüntető díjak alapításáról és adományozásuk rendjéről szóló 6/2015.(V.11.) önkormányzati rendelet értelmében **Év Polgárőre** díjra **dr. Rátky Józsefet** terjeszti fel.

**Határidő:** 2015.október 1.

**Felelős:** Polgármester

**Telki község**

**Képviselő-testülete**

**107/2015.(IX. 28.) Öh. számú**

**Határozata**

**Javaslattétel a Pest Megye Önkormányzata által alapított kitüntetésekre, díjakra  
„Év Sportolója”**

Telki község képviselő-testülete a Pest Megye Közgyűlésének az egyes kitüntető díjak alapításáról és adományozásuk rendjéről szóló 6/2015.(V.11.) önkormányzati rendelet értelmében **Év Sportolója** díjra **Sepp Yvette Nimol-t** terjeszti fel.

**Határidő:** 2015.október 1.

**Felelős:** Polgármester

**Telki község**

**Képviselő-testülete**

**108/2015.(IX. 28.) Öh. számú**

**Határozata**

**Javaslattétel a Pest Megye Önkormányzata által alapított kitüntetésekre, díjakra  
„Év Edzője”**

Telki község képviselő-testülete a Pest Megye Közgyűlésének az egyes kitüntető díjak alapításáról és adományozásuk rendjéről szóló 6/2015.(V.11.) önkormányzati rendelet értelmében **Év Edzője** díjra **Pregitzer Györgyöt** terjeszti fel.

**Határidő:** 2015.október 1.

**Felelős:** Polgármester

**Telki község**

**Képviselő-testülete**

**109/2015.(IX. 28.) Öh. számú**

**Határozata**

**Javaslattétel a Pest Megye Önkormányzata által alapított kitüntetésekre, díjakra  
„Év Szabadidő és Sport Szervezete Díj”**

Telki község képviselő-testülete a Pest Megye Közgyűlésének az egyes kitüntető díjak alapításáról és adományozásuk rendjéről szóló 6/2015.(V.11.) önkormányzati rendelet értelmében **Év Szabadidő és Sport Szervezete Díj** díjra **Telki Taekwon-do Sportegyesületet** terjeszti fel.

**Határidő:** 2015.október 1.

**Felelős:** Polgármester

Több hozzászólás nem volt. Deltai Károly Polgármester megköszöni a képviselőknek a részvételt és az ülést bezárja.

Dr. Lack Mónika Deltai Károly

Jegyző Polgármester